laion/Wikipedia-Exotic huggingface dataset:
סרגיי קורוליוב (קצין)

סרגיי בּוֹריסוֹביץ' קוֹרוֹליוֹב (ברוסית: Серге́й Борисович Королёв; נולד ב-25 ביולי 1962 בפרונזה, קזחסטן הסובייטית, ברית המועצות) הוא קצין שירותי הביטחון הפדרליים ברוסיה, משמש כממלא מקום, סגן ראשון למנהל שירות הביטחון הפדרלי מאז פברואר 2021. שימש במשך חמש שנים כראש המחלקה הכלכלית בשירות הביטחון הפדרלי, שירות הביטחון הכלכלי, האחראי למאבק בהונאות פיננסיות והגנה על תשתיות אסטרטגיות לכלכלת רוסיה. בעקבות הפלישה הרוסית לאוקראינה, מדינות האיחוד האירופי הטילו עליו סנקציות כלכליות. סרגיי קורוליוב נולד בפרונזה (בישקק של ימינו) שברפובליקה הקירגיזית. הוא גדל במשפחתו של בוריס קורוליוב, קצין צבא סובייטי. בגיל צעיר עברה המשפחה ללנינגרד שם התחנך בהית הספר הצבאי הגבוה לרדיו ואלקטרוניקה. לימודים אותם השלים ב־1979. באוגוסט 1979 שירת בסוכנות הביון הצבאית: מינהל המודיעין הראשי של ברית המועצות. בשנות ה-90 עבד קורוליוב לזמן קצר בחברת אבטחה פרטית שסיפקה שירותי אבטחה. בין לקוחותיה היה סמנכ"ל חברת Mebel-Market בשנים 1993–2000, אנטולי סרדיוקוב, לימים שר ההגנה של רוסיה. בוגר אקדמיית שירות הביטחון הפדרלי של רוסיה. מאז שנת 2000 שירת במחלקה השלישית של שירות הביטחון הכלכלי במינהל שירות הביטחון הפדרלי בעיר סנקט פטרבורג. בשנים 2007–2011 שירת במחלקה לסיכול ריגול צבאי, שם פיקח על המינהל הראשי של המטה הכללי הרוסי - הסוכנות למודיעין צבאי ולאחר מכן שימש כיועץ לשר ההגנה אנטולי סרדיוקוב. ב-2004 משטרת סנקט פטרבורג חקרה קשרים של קורוליוב לארגוני פשיעה מאורגנת בעיר כולל ארגון הפשע טמבוב, אך קורוליוב הצליח לחמוק מהרשעה. ב־2012 הוא מונה לעמוד בראש המינהל לביטחון פנים בארגון, האחראי לחקירת סוכנים סוררים. תחת קורוליוב, אחת היחידות המשמעותיות ביותר בארגון הייתה השירות השישי, האחראי על מעקבים ובילוש מבצעי. המחלקה בראשותו עמדה מאחורי חקירת תיקים פליליים רבים בעלי פרופיל גבוה, כגון חקירת מעורבות ראשי המינהל לביטחון כלכלי ומלחמה בשחיתות במשטרת רוסיה בפשעים כלכליים ופרשת הרשעתו בפלילים של מושל מחוז סחלין אלכסנדר חורושבין וראש עיריית ולדיווסטוק איגור פושקרב. ב-8 ביולי 2016 מונה לראש שירות הביטחון הכלכלי של שירות הביטחון. מינויו של קורוליוב לתפקיד ראש שירות הביטחון הכלכלי (אחת מהחטיבות המרכזיות של הארגון) זכתה להתנגדות של כמה פקידים בכירים בוועדת החקירות של רוסיה (הגוף הממשלתי האחראי לחקירת שחיתויות), כולל מיכאיל מקסימנקו ודניס ניקנדרוב. שניהם נידונו לאחר מכן לתקופות מאסר ממושכות באשמת שחיתות. תפקידיו של סרגיי קורוליב כראש השירות כללו מתן רקע ומידע לנשיא פוטין על חברי הממשלה. הוא שימש כחבר בוועדה שפיקחה על בניית נמל החלל ווסטוצ'ני. בשנת 2019 מונה לחבר מועצת הפיקוח של מרכז המחקר הלאומי "מכון קורצ'אטוב" לאנרגיה גרעינית. ב-2021, מונה לשמש כנציג רוסיה בגוף הייעודי למלחמה בטרור של ארגון שאנגחאי לשיתוף פעולה. ב-24 בפברואר 2021, בצו של נשיא רוסיה, מונה לסגן הראשון של מנהל שירות הביטחון הפדרלי והיה למועמד הבולט ביותר לרשת את אלכסנדר בורטניקוב, בראשות שירות הביטחון הפדרלי. בנו, בוריס קורוליוב, עובד כמתכנת. מדיה וקבצים בנושא סרגיי קורוליוב בוויקישיתוף
פלאמריון (כדורגלן)

פלאמריון ז'וביניו פיליו (בפורטוגזית: Flamarion Jovinho Filho; נולד ב-30 ביולי 1996 בברזיל) הוא כדורגלן ברזילאי המשחק בעמדת החלוץ בקבוצת דינמו בתומי מליגת העל הגאורגית. פלאמריון גדל במחלקת הנוער של פלמיירס. הוא החל את הקריירה המקצוענית שלו בקבוצת לובצ'ן מליגת העל המונטנגרית. בשנת 2017 חתם בדינמו בתומי מליגת העל הגאורגית. בעונת 2020/2021 הושאל לרוטור וולגוגרד מליגת העל הרוסית. בעונת 2022 היה מלך השערים של ליגת העל הגאורגית עם 19 שערים. דינמו בתומי אליפות גאורגיה (1): 2021 הסופר קאפ הגאורגי (1): 2022 מדיה וקבצים בנושא פלאמריון בוויקישיתוף פלאמריון, באתר Transfermarkt פלאמריון, באתר Soccerway פלאמריון, באתר WorldFootball.net פלאמריון, באתר FootballDatabase.eu פלאמריון, באתר ESPN ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פלאמריון (כדורגלן)".
מריסה רמירז

מריסה מגווייר רמירז (באנגלית: Marisa Maguire Ramirez; נולדה ב-15 בספטמבר 1977) היא שחקנית אמריקאית, הידועה בעבודתה באופרות סבון בטלוויזיה, ובתפקידה בסדרת הדרמה האמריקנית "שוטרים בדם" בתור הבלשית מריה באז. רמירז סיימה את בית הספר הקתולי של הקדושים ולאחר מכן למדה בבית ספר תיכון לבנות במנזר רמונה באלהמברה, קליפורניה אותו סיימה ב-1995. רמירז ממשפחה ממוצא מקסיקני, אירי ואינדיאני. הקריירה שלה החלה בגיל 13 כשהובאה לתשומת לבה של סוכנות דוגמנות גדולה בלוס אנג'לס, מה שהוביל לקריירת דוגמנות בינלאומית. לאחר הדוגמנות היא עברה לאירוח ומשחק. לאחר מספר הופעות אורח בסוף שנות ה-90 בימי חיינו ובהיפים והאמיצים, ביולי 2000, לוהקה רמירז לתפקיד של דוגמנית העל גיה קמפבל ב"ג'נרל הוספיטל". היא עזבה את התפקיד הזה בדצמבר 2002 כדי לככב בדרמה קצרת הימים Miracles . במהלך תקופתה בג'נרל הוספיטל, היא הייתה מועמדת לפרסי ALMA ו-NAACP. באפריל 2006 היא הצטרפה לצוות השחקנים של צעירים חסרי מנוח בתור יועצת יחסי הציבור של ג'בוט קוסמטיקס כרמן מסטה למשך חמישה חודשים. דמותה של כרמן נהרגה. רמירז חזרה לזמן קצר לתוכנית בתחילת 2007 כבת דודתה של כרמן, אינס ורגס. ב-2011 גילמה בתפקיד הראשי את הבלשת לינה פלורס בסדרה Against the Wall שירדה אחרי עונה אחת בלבד. עוד ב-2011 היא שיחקה בתפקיד מליטה במיני סדרה ספרטקוס: אלי הזירה שצולמה בניו זילנד. לרמירז היה תפקיד חוזר בתור השוטרת ריילי דאן בסדרה Body of Proof ששודרה בין השנים 2011 ל-2013. רמירז מוכרת לקהל הטלוויזיה בעיקר מתפקידה כבלשית מריה באז בסדרה שוטרים בדם, שם היא מגלמת את שותפתו של דני רייגן (דוני וולברג) החל מהעונה השלישית של הסדרה, בה החלה לשחק בשנת 2013. רמירז נישאה לנתן לאבזולי ב-22 בספטמבר 2002 והתגרשה ממנו ב-2011. ב-22 בינואר 2016, רמירז הודיעה שהיא מצפה לתינוק שצפוי להיוולד במאי. במאי 2016 ילדה בת. בסרטון של בקסטריט בויז "כל עוד אתה אוהב אותי". בסרטון של ג'ורדן נייט "Give It To You". בסרטון של קולות התיאוריה "לאן שתלך". בסרטון "Tase Me" של 3T. הופיע בפרסומת לקוקה קולה וספיישל K. מדיה וקבצים בנושא מריסה רמירז בוויקישיתוף מריסה רמירז, במסד הנתונים הקולנועיים IMDb (באנגלית) מריסה רמירז, באתר AllMovie (באנגלית) מריסה רמירז, באתר Rotten Tomatoes (באנגלית) "Blue Bloods Cast: Marisa Ramirez". cbs.com. 2015. נבדק ב-25 בפברואר 2015. {{cite web}}: (עזרה) "Soap Actress Lands Role on 'Miracles'". Akron Beacon Journal. 19 בספטמבר 2002. נבדק ב-27 בדצמבר 2010. {{cite news}}: (עזרה) Andreeva, Nellie (4 במרץ 2013). "Marisa Ramirez Joins 'Blue Bloods' As New Partner For Danny". Deadline. אורכב מ-המקור ב-29 באפריל 2020. נבדק ב-29 באפריל 2020. {{cite news}}: (עזרה) Leon, Anya; Chiu, Melody (22 בינואר 2016). "Marisa Ramirez Pregnant, Expecting First Child". People. נבדק ב-25 בפברואר 2019. {{cite web}}: (עזרה) Juneau, Jen (6 ביוני 2016). "Marisa Ramirez Welcomes Daughter Violet Rae". People. נבדק ב-25 בפברואר 2019. {{cite web}}: (עזרה) Ungerman, Alex (6 ביוני 2016). "Marisa Ramirez Welcomes Baby Girl". ET Online. נבדק ב-23 ביוני 2016. {{cite web}}: (עזרה)
קורנל היווש

קורנל היווש בוטפאי (תואר אצולה) (במקור עד 1882 הירשל; בהונגרית: Hűvös Kornél;‏ בודפשט, 16 באוגוסט 1875 – מראנו, 22 באוקטובר 1905) היה סופר מצליח, יהודי-הונגרי, עורך דין בהשכלתו וגם מחזאי שמחזותיו הוצגו על ידי התיאטרון המרכזי של בירת הונגריה התיאטרון הלאומי (בודפשט), הוא בנו של יוז'ף היווש, אחיו של המלחין איבאן היווש ושל הפסל והרוקח לאסלו היווש. קורנל היווש נולד במשפחה יהודית כילדם השלישי של יוז'ף היווש (1848–1914) עורך דין, מומחה לתחבורה ושל מריה הלר (1848–1918). את לימודיו התיכוניים השלים בבגימנסיה הריאלית הראשית ברובע 8 בבודפשט, ולאחר מכן למד משפטים באוניברסיטת בודפשט (שמה היום אוניברסיטת אטווש לוראנד) וקיבל דוקטור במשפטים. במקביל לעיסוקיו כעורך דין כתב סיפורים ומחזות. סיפוריו פורסמו בכתבי עת לספרות יפה שונים בבירת הונגריה. התיאטרון הלאומי הציג שנים מן המחזות שלו. הוא הובא למנוחות בבית הקברות היהודי ברחוב קוזמה בבושפשט. הילד, תמונת מהחיים במערכה אחת. בכורה: 14 באפריל 1905, התיאטרון הלאומי טמאש ברטה הבן, מחזה חברתי ב-3 מערכות. בכורה: 22 במאי 1908, התיאטרון הלאומי Magyar színművészeti lexikon: A magyar színjátszás és drámairodalom enciklopédiája. Szerk. Schöpflin Aladár. II. kötet (Favartné – Komjáti Ferenc). Budapest: Az Országos Színészegyesület és Nyugdíjintézete. [1929]. ( לקסיקון התיאטרון ההונגרי: האנציקלופדיה של התיאטרון והספרות הדרמטית ההונגרית. עורך אלדאר שופפלין. בודפשט: איגוד השחקנים הלאומי ומכון הפנסיה. [1929])  לקסיקון יהודי הונגרי. 1929. עורך פטר אויווארי. גישה מקוונת קורנל היווש: לקסיקון אמנות הבמה ההונגרי קורנל היווש באתר Arcanum קורנל היווש באתר GENi ביתם של משפחת היווש בנאג'קניז'ה Nagykanizsa, Zárda utca 8. Az engedélyt tartalmazó BM rendelet száma/évszáma: 19158/1882. Forrás: Névváltoztatási kimutatások 1882. év 6. oldal 38. sor "Születési bejegyzése a pesti neológ izraelita hitközség születési akv. 1150/1875. folyószáma alatt". נבדק ב-2021-01-29. "Hűvös Kornél halála". Magyar Nemzet (napilap, 1899–1913). 1905-10-24. p. 7. "Gyászjelentése". Pesti Hírlap. 1905-10-25. p. 16. נבדק ב-2021-01-29. "Ifj. Barta Tamás". Ország-Világ (1879–1938). 1908-05-31. p. 443.
איבו אמימי

איבו כריסט אמימי (באנגלית: Evo Christ Ememe; נולד ב-30 באפריל 2001 בניגריה) הוא כדורגלן ניגרי המשחק בעמדת קשר הכנף בקבוצת עירוני קריית שמונה. אמימי הגיע למחלקת הנוער של מוסטה בשנת 2019. בשנת 2020 החל לשחק בקבוצה הבוגרת של המועדון במסגרת ליגת העל המלטזית. הוא ערך 60 הופעות ליגה במדי המועדון, בהן הבקיע 18 שערים. ביוני 2023 חתם אמימי בקבוצת עירוני קריית שמונה מהליגה הלאומית. איבו אמימי, באתר Transfermarkt איבו אמימי, באתר FootballDatabase.eu מערכת וואלה! ספורט‏, עירוני קרית שמונה החתימה את אבו כריסט אמימי לשנתיים, באתר וואלה, 25 ביוני 2023 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איבו אמימי".
רוקי רואד (קינוח)

רוקי רואד (באנגלית: Rocky road) הוא סוג של קינוח מהמטבח האמריקאי. רוקי רואד הוא חטיף ללא אפייה המבוסס על שוקולד ורכיבים נוספים, כמו למשל: מרשמלו, שברי עוגיות, חתיכות אגוזים מסוגים שונים ועוד. מרכיבי הקינוח נוטים להשתנות בהתאם לאזורי העולם השונים: באזורים המושפעים מבריטניה רוקי רואד מכונה טיפין (באנגלית: Tiffin). השם רוקי רואד המזוהה עם המטבח האמריקאי והאוסטרלי הוא נפוץ יותר משאר השמות האחרים של חטיף זה. החטיף מוגש בדרך כלל כשהוא כבר חתוך למנות אישיות כמו בראוניז, ובארצות הברית הוא גם מוכר כטעם של גלידה. הכנת החטיף נעשית על ידי ערבוב שוקולד מומס עם שאר המרכיבים האחרים, את השוקולד ממיסים באיטיות ולאחר הערבוב מקררים אותו להתייצבות לפני ההגשה. לאחר שהשוקולד המומס התקרר ניתן לחתוך אותו לחתיכות בצורות שונות, לרוב חתיכות מרובעות. השם שלו מגיע מהטקסטורה של הקינוח, שהוא אינו "חלק" ואחיד אלא גבישי. מקורו של הקינוח שנוי במחלוקת; יש הרבה חברות אמריקאיות שטוענות שהן אלו שהמציאו את החטיף כבר בהמאה ה-19. ישנן גרסאות לפיהן החטיף הומצא באוסטרליה כבר בשנת 1853, על בסיס מאכלים שונים שהביאו איתם המהגרים אשר התקלקלו במסע הארוך לאוסטרליה, ועורבבו עם אגוזים מקומיים. במקום לזרוק את אותם החטיפים שהביאו איתם המהגרים הם ערבבו אותם עם שוקולד מקומי וכך נוצר החטיף. גרסה נוספת למקור הקינוח הזה טוענת שהטעם נוצר על ידי ויליאם דרייר (William Dreyer) שבמהלך שנות השפל הגדול בארצות הברית חתך מרשמלו ושקדים במספרי-התפירה של אשתו והוסיף אותם לגלידה בטעם שוקולד של חברת "דרייר". המרכיבים העיקריים של גרסת הרוקי-רואד האוסטרלי המסורתי הם: דובדבנים מזוגגים או פטל שוקולד חלב (לפעמים משתמשים בשוקולד מריר או לבן) שבבי קוקוס מיובשים או קוקוס מגורר אגוזים במיוחד בוטנים מרשמלו המותג המסחרי המפורסם ביותר של רוקי רואד באוסטרליה, הוא גרסת "המתכון המקורי" של חברת השוקולד האוסטרלית "דארל ליאה" הנמכרת בשם "Rocklea Road". גרסה זו אינה מכילה דובדבנים, והיא מכילה נתחי מרשמלו גדולים יחסית והרבה קוקוס. המרכיבים העיקריים בגרסת הרוקי-רואד האנגלי המסורתי הם: פירות יבשים ביסקוויטים שוקולד חלב (לפעמים משתמשים בשוקולד מריר או לבן) ציפוי דק של אבקת סוכר (לא חובה) המרכיבים העיקריים ברוקי-רואד האמריקאי המסורתי הם: שוקולד חלב מרשמלו אגוזי מלך או שקדים הגרסה הפופולרית ביותר של החטיף הזה בארצות הברית היא בצורת גלידה, המורכבת מגלידת שוקולד, מרשמלו (או לפעמים "מערבולת מרשמלו" - marshmallow swirl) ואגוזים. חברת הממתקים אנאבל מייצרת חטיף בשם "רוקי רואד" המכיל מרשמלו, שכבת שוקולד דקה ואגוזי קשיו. למותג "בטי קרוקר" יש מתכון משלו לרוקי רואד. מרשמלו עוגייה מדיה וקבצים בנושא רוקי רואד בוויקישיתוף מתכון, רוקי רואד – חטיפי שוקולד, מרשמלו ואגוזים, עלית ממתק רוקי רואד, מגזין את "Rocky Road Dessert Pizza". Pillsbury Company. נבדק ב-2014-03-25. "Edge of gory! Bakers craft creepy cakes". CNN. 2013-10-30. נבדק ב-2014-03-25. הכי מוגזם: חיתוכיות רוקי רוד (Rocky road) פינק לימונייד, באתר וואלה, 4 ביולי 2021 מתכון: חטיף רוקי רואד, באתר mako Ali Sultan, National Rocky Road Day, National Today, ‏2021-06-02 (באנגלית אמריקאית) How To Make Rocky Road Ice Cream, businessdiary.com.ph, ‏2021-07-20 (באנגלית אמריקאית) "Rocky Road Brownies". Betty Crocker. 2013. נבדק ב-2014-03-25.
איתך עד סוף הזמן

"איתך עד סוף הזמן" הוא שיר בביצוע הזמר הישראלי ישי לוי, שהתפרסם כסינגל במרץ 2023. עילי בוטנר הלחין את השיר למילותיה של נועה גולנדסקי. לאחר שבוטנר הלחין את השיר הוא הציע אותו לישי לוי. בוטנר, שתיאר את עצמו כבוגר קיבוץ (עין כרמל) שלא גדל על מוזיקה מזרחית, שאף בעבר לכתוב ללוי, אבל חיכה עד שיהיה לו שיר שיהיה שלם איתו משום ש"לישי לוי לא שולחים סתם". הוא תיאר את לוי כאחד "מהאבות המייסדים של הז'אנר [...בעל] קול חד פעמי, קול בעל שיעור קומה". בוטנר התייחס לאופן שבו לוי מבטא ומדגיש את המילים: ”[אצלו] כל מילה מקבלת טיפול, ואם תקשיבו לשיר החדש, אין מילה או הברה שדומה למה שבא שלפניה או לאחריה”. לוי מצידו תיאר את השיר כ"מתנה". יוסי חרסונסקי העניק לשיר ציון של 3.5 כוכבים מתוך 5. לדעתו מנגינת הפתיח של השיר מזכירה מאוד את "Deux Guitares" של שארל אזנבור (המוכר גם בגרסתו העברית "שתי גיטרות" בביצוע אבי טולדנו), ו"ההמשך נשמע כבר ברוח השנסון". הטקסט, לדברי חרסונסקי, ”כתוב לא קוהרנטי: הדובר בשיר מתפלסף קמעה על מהות החיים, אבל בהמשך מתמקד בעתיד הזוגיות שכמוהו כבניית פרויקט”. על המנגינה כתב שהיא ”מלודית להפליא, לא מאפיינת את בוטנר, כתובה ברוח שנסונים קלאסיים, קליטה ונגישה”. חרסונסקי תיאר את לוי במילים ”זמר רגש בעל קול ייחודי” ושיבח את יכולותיו כפי שמתבטאות בשיר ”לשיר בבהירות ובהבעה שמעניקים לשיר עוצמה ועומק [...] שר סלואו אוֹלד סקוּל בכוונה גדולה כמו שהוא יודע לשיר”. ישי לוי – זמרה עילי בוטנר – גיטרה שמעון יחיא – גיטרה יעקב למאי – קלידים, תכנותים אור כהן – קלידים, תכנותים הרצל משה – כלי הקשה טל שטיין – קולות הפקה מוזיקלית ועיבוד מוזיקלי – יעקב למאי הקלטה ומיקס – אולפני שיר עריכה דיגיטלית – איציק פיליבה אקורדי השיר "איתך עד סוף הזמן" באתר Tab4u סרטון השיר "איתך עד סוף הזמן" באתר יוטיוב מילות השיר "איתך עד סוף הזמן" באתר שירונט נתוני היצירה, באתר אקו"ם איתך עד סוף הזמן, באתר יוטיוב, 12 במרץ 2023, בדיקה אחרונה ב־7 ביוני 2023 איתם עד סוף הזמן, באתר 103fm, ‏13 במרץ 2023, בדיקה אחרונה ב־7 ביוני 2023 יוסי חרסונסקי, עילי בוטנר עם ישי לוי – איתך עד סוף הזמן | אם השיר הזה היה מתורגם לצרפתית, הצרפתים היו חושפים את מה שכל אוזן שומעת בפתיחת השיר – את ה-Deux guitares של אזנבור, באתר yosmusic.com, ‏14 במרץ 2023, בדיקה אחרונה ב־7 ביוני 2023 המצעד השבועי של מדיה פורסט, שירים מובילים – רדיו – ישראלי, 2023, שבוע 11, באתר מדיה פורסט, בדיקה אחרונה ב־5 ביוני 2023
יאללה ביי (פירושונים)

האם התכוונתם ל... יאללה ביי – ברכת פרידה נפוצה בעברית ישראלית מוזיקה: יאללה ביי – אלבום של אריאל הורוביץ משנת 1998 יאללה ביי – שיר של אריאל הורוביץ משנת 1998 Yalla Bye – שיר של קובי מרימי משנת 2019 יאללה ביי – שיר של מאיה דדון משנת 2022
הסולם ההתפתחותי הישראלי (THIS)

הסולם ההתפתחותי הישראלי (THIS) הוא סולם התפתחותי מבוסס מחקר, המשמש להערכת ילדים מלידה ועד גיל שש לניטור אבני דרך התפתחותיות. הסולם פותח בישראל בשנת 2022 [דרושה הבהרה], ומבוסס על מיליוני בדיקות התפתחות שבוצעו על האוכלוסייה הרב תרבותית של מדינת ישראל. זהו הסולם היחיד מסוגו שתוקף על אוכלוסייה רחבה של ילדים ומשמש באופן רחב לניטור התפתחות ילדי ישראל. הסולם מבוסס על ביצוע משימות המתאימות לגיל בארבעה תחומים עיקריים: שפה, חברתי-אישי, מוטוריקה עדינה ומוטוריקה גסה. ניטור זה מספק מידע על קצב רכישת יכולות ומיומנויות לאורך שנות החיים הראשונות. הסולם מאפשר השוואה בין שיעור השגת אבני הדרך ההתפתחותיות של ילד מסוים ביחס לשיעור הצפוי בילדים בני אותו גיל. הכלי מכוון לאתר חוזקות מול קשיים אצל ילדים, ולהציע הדרכה מתאימה והרחבת בירור בהתאם לצורך. סולם זה מבוסס על הערכות התפתחותיות של ילדים שהתבצעו על ידי אחיות מוסמכות במסגרת תוכנית לאומית. בישראל, טיפול מונע אוניברסלי לילדים מגיל לידה ועד גיל 6 שנים ניתן ללא תשלום במסגרת מרפאות טיפת חלב. הורים מקבלים הנחיה לבקר בטיפת חלב לאחר השחרור מבית החולים ולאחר מכן בגילאי 1, 2, 4, 6, 9, 12, 18, 24, 36, 48 ו-60 חודשים עם הענות לביקורים של מעל 95% בשנים הראשונות לחיים. מעקב התפתחותי מתבצע בכל הביקורים השגרתיים הללו. אבני הדרך ששימשו לפיתוח הסולם ההתפתחותי הישראלי נבחרו על ידי צוות מומחים בהסתמך על אבני דרך מסולמות אחרים, כולל Sally Provence Developmental Profile, Denver Developmental Scale ו- Gesell Developmental Schedule. במסגרת מחקר על מידע עתק שהצטבר במהלך שנות הפעלת ההערכה התפתחותית נקבעו הנורמות לסולם על ידי צוות חוקרים ממכון המחקר KI בשיתוף משרד הבריאות, ובסיוע המקצועי של צוות המחלקה לבריאות האם והילד, המחלקה לסיעוד בבריאות הציבור והמחלקה להתפתחות הילד ושיקומו. הסולם ההתפתחותי הישראלי נבנה על סמך נתונים שנאספו בכ-3.8 מיליון הערכות התפתחותיות שהתקיימו במשך תקופה של 6 שנים (בין השנים 2014–2020). הסולם מציג את שיעורי ההישגים של 75, 90 ו-95 אחוז מהילדים עבור כל אבן דרך. המחקר קבע גיל נורמה להשגת כל אבן דרך ואת נורמות ההתפתחות המבוססות על מיליוני הערכות התפתחות שבוצעו במרפאות טיפת חלב במדינה רב תרבותית, עם אוכלוסייה מגוונת שבה מספר קבוצות אתניות ושפות. הסולם שפותח עבר הערכה של צוות מומחים ממשרד הבריאות והותאם לצורכי הניטור בטיפות החלב בישראל. בחוזר מנכ"ל משרד הבריאות בשנת 2022 הסולם אומץ כסטנדרט לניטור ההתפתחות של ילדי ישראל. חשוב לזכור - לא כל הילדים משיגים את אבני הדרך ההתפתחויות באותו הזמן. ההערכה ההתפתחותית מציעה הזדמנות לשיקוף התמונה ההתפתחותית הייחודית לילד, ואיתור חוזקות לצד צרכים ואתגרים. קיימת חשיבות רבה לייעוץ והדרכה ולאיתור גורמי הסיכון התפתחותיים של הילדים שהתפתחותם אינה מתרחשת בטווח הזמן המצופה לגיל. איתור, אבחון וטיפול מוקדמים תורמים לקידום התפתחותו של הילד, לבריאותו ולמוכנותו לקראת משימותיו העתידיות. Sudry T, Zimmerman DR, Yardeni H, et al. Standardization of a Developmental Milestone Scale Using Data From Children in Israel. JAMA Netw Open. 2022; 5(3):e222184. PMID 35285917 מידע מדעי אודות הסולם ההתפתחותי הישראלי להורדת הסולם ההתפתחותי הישראלי במגוון שפות
עינת ארונשטיין

עינת ארונשטיין (נולדה ב-24 במאי 1989) היא זמרת אופרה בתפקיד סופרן ומדבבת ישראלית. שירתה בצה"ל בתפקיד מוזיקאי מצטיין. לאחר מכן למדה לתואר ראשון בבית הספר למוזיקה ע"ש בוכמן-מהטה בתל אביב, ולמדה בסדנאות של ג'ון נוריס ואֶבּי פוּרמנסקי בברלין. בשנים 2001–2009 דיבבה את הרמיוני גריינג'ר בשישה מסרטי הארי פוטר. בשנת 2003 דיבבה את שאנטי בסרט ספר הג'ונגל 2. ארונשטיין שרה במקהלת מורן ובאנסמבל זמרי מורן. היא הופיעה בהפקות ובקונצרטים של ומטעם האופרה הישראלית, והדריכה בסדנאות הקיץ שלה. היא הופיעה בקונצרטים עם מספר תזמורות בישראל, כגון התזמורת הסימפונית חיפה, התזמורת הסימפונית הישראלית ראשון לציון, תזמורת סימפונט רעננה, התזמורת הסימפונית ירושלים, התזמורת הפילהרמונית הישראלית, התזמורת הקאמרית הישראלית ועוד. היא הופיעה גם בתיאטרון הקאמרי, בתפקיד הילדה בהפקת האופרה "צחוק של עכברוש", בתפקיד הינוקא בהצגה "בדנהיים 1939" ובתפקיד ילדתו של אלכסנדר פן בהצגה "היה או לא היה". מלבד זאת, הייתה חברה באנסמבל "קאמרה 15" ובאנסמבל סולני תל אביב. בשנים 2008–2010 זכתה במלגת קרן התרבות אמריקה–ישראל. כמו כן, זכתה במלגת קרן רונן והמכון הישראלי לאמנויות הזמרה (IVAI), בפרס הראשון בתחרות הזמרה של בית הספר למוזיקה ע"ש בוכמן-מהטה בתל אביב לשנת 2009/2012 ובפרס השני בתחרות האופרה הבינלאומית במגֶ'נטה שבאיטליה. ב-2012 זכתה בפרס האמן הצעיר המצטיין בתחרות "צ'סטי" לשירת הבארוק שבפסטיבל אינסברוק. ב-2013 זכתה בפרסים בתחרות האופרה והמוזיקה בטירת מַרגוֹ שבצרפת. עינת ארונשטיין, ברשת החברתית פייסבוק עינת ארונשטיין, במיזם "אישים" לתיעוד היצירה הישראלית עינת ארונשטיין, באתר האופרה הישראלית תל אביב-יפו עינת ארונשטיין, באתר "הבמה" עמיר קדרון, על מיזם מוזיקלי חדש ומרענן, באתר music4awhile עינת ארונשטיין, באתר סולני תל-אביב, ‏2016-11-25 זמרת אופרה, צ'מבלן וחלילן הם כוכבי הקונצרט של התזמורת הקאמרית הישראלית, באתר הבלוג של אסתי טל
אלפא קאבה

אלפא קאבה (בצרפתית: Alpha Kaba; נולד ב-29 בינואר 1996) הוא כדורסלן צרפתי-גינאי המשחק בעמדת הסנטר בקבוצת מכבי תל אביב מליגת העל ובנבחרת גינאה בכדורסל. קאבה החל את דרכו בקבוצת הנוער של העיירה רומורנטין-לנתניי בה גדל. בין 2009 ל-2011 שיחק במדי בלואה לפני שהצטרף לשורות הנוער של פו אורטז. הוא ערך את הבכורה המקצועית שלו בליגת העל הצרפתית בכדורסל ב-26 בספטמבר 2014, ורשם שתי נקודות וארבעה ריבאונדים בתשע דקות מול אורליאן. ביולי 2015 חתם קאבה במגה לקס הסרבית. בעונת 2016/2017 הוא סיים כמלך הריבאונדים של הליגה האדריאטית. הוא נרשם לדראפט ה-NBA ‏2016, אך הסיר את מועמדותו ביום האחרון. שנה לאחר מכן הוא נרשם לדראפט ה-NBA ‏2017, וב-22 ביוני 2017 נבחר בבחירה ה-60 והאחרונה על ידי אטלנטה הוקס. ב-28 ביולי 2017 חתם קאבה לשלוש שנים באסוול ליון-וילרבאן מליגת העל הצרפתית והיורוקאפ. ב-18 בספטמבר 2019 הוא חתם בבולזאק באסקט מליגת העל הצרפתית, במדיה העמיד ממוצעים של 8.8 נקודות ו-8.6 ריבאונדים למשחק. ב-3 ביולי 2020 הוא חתם בנאנטר, וב-21 בנובמבר נבחר לשחקן המחזור ביורוקאפ לאחר שרשם 21 נקודות ו-12 ריבאונדים בניצחון על אקילה באסקט טרנטו. ב-28 ביולי 2021 חתם בגזיאנטפ בסקטבול מליגת העל הטורקית. הוא נבחר ל-MVP של העונה הסדירה לאחר שהוביל את גזיאנטפ למקום הרביעי והעמיד ממוצעי דאבל דאבל של 13.5 נקודות ו-10.5 ריבאונדים למשחק. ב-4 באוגוסט 2022 חתם קאבה בבודוצ'נוסט פודגוריצה מליגת העל המונטנגרית בכדורסל, הליגה האדריאטית והיורוקאפ. ביולי 2023 הועברו זכויות הדראפט שלו מאטלנטה ליוסטון רוקטס, ובספטמבר חתם בג'יאנגסו דרגונס מליגת ה-CBA הסינית. ב-2 באפריל 2024 חתם בוולנסיה מליגת ה-ACB הספרדית והיורוליג, אך ב-16 ביוני שוחרר מהקבוצה. ב-27 בספטמבר 2024 חתם בחוזה זמני למשך חודש וחצי במכבי תל אביב מליגת העל בכדורסל. בשנת 2014 שיחק קאבה במדי נבחרת הנוער של צרפת בטורניר אלברט שווייצר בגרמניה ובאליפות אירופה בכדורסל עד גיל 18 בטורקיה, וב-2015 העפיל עם נבחרת צרפת בכדורסל עד גיל 20 לחצי גמר אליפות אירופה באיטליה. בקריירת הבוגרים שלו עבר קאבה לשחק בנבחרת גינאה בכדורסל. מדיה וקבצים בנושא אלפא קאבה בוויקישיתוף פרופיל, באתר Basketball-Reference פרופיל, באתר eurobasket פרופיל, באתר פיב"א פרופיל, באתר פיב"א החדש עמית ניר, ‏הפלסטר הנכון? מה שיביא אלפא קאבה למכבי תל אביב, באתר ערוץ הספורט, 27 בספטמבר 2024 "Alpha Kaba a bien grandi". לה נובל רפובליק. נבדק ב-2023-08-16. "Alpha Kaba n'a pas oublié l'ADA Blois". לה נובל רפובליק. נבדק ב-2023-08-15. "Hawks Select John Collins, Tyler Dorsey and Alpha Kaba In 2017 Draft". אטלנטה הוקס. 22 ביוני 2017. נבדק ב-2023-08-16. {{cite news}}: (עזרה) "Nanterre signs Alpha Kaba". ספורטנדו. 3 ביולי 2020. נבדק ב-2024-02-19. {{cite news}}: (עזרה) "Alpha Kaba gets MVP of the Week award for EuroCup". Eurobasket. 21 בנובמבר 2020. נבדק ב-2024-02-19. {{cite web}}: (עזרה) "Gaziantep announces 1-year deal with Alpha Kaba". ספורטנדו. 28 ביולי 2021. נבדק ב-2024-02-19. {{cite news}}: (עזרה) "ING Basketbol Süper Ligi'nde Sezonun En Değerli Oyuncusu Alpha Kaba Ödülünü Aldı". ליגת העל הטורקית בכדורסל (בטורקית). 16 במאי 2022. נבדק ב-2023-08-16. {{cite web}}: (עזרה) "MVP turskog šampionata potpisao za Budućnost". b92.net. נבדק ב-2023-08-16. Rockets Acquire Dillon Brooks as Part of Five-Team Trade, יוסטון רוקטס Alpha Kaba continue sa carrière en Chine, BeBasket, ‏20 בספטמבר 2023 (בצרפתית) Valencia sign new center Alpha Kaba, basketnews.com, ‏2 באפריל 2024
נבחרת איטליה בכדורגל עד גיל 20

נבחרת איטליה בכדורגל עד גיל 20 מייצגת את איטליה בתחרויות כדורגל בינלאומיות עד גיל 20. היא מנוהלת על ידי התאחדות הכדורגל האיטלקית. נבחרת איטליה עד גיל 20 מבוססת למעשה על נבחרת איטליה עד גיל 19 של השנה הקודמת ופועלת בעיקר כנבחרת המיועדת לבחירה לנבחרת עד גיל 21, ומספקת פיתוח בינלאומי נוסף לשחקנים צעירים. הנבחרת מתחרה על הטורניר הרשמי היחידי שלה, גביע העולם בכדורגל עד גיל 20 של פיפ"א, בהתאם לתוצאות נבחרת איטליה עד גיל 19 באליפות אירופה עד גיל 19. התוצאה הטובה ביותר שהשיגה נבחרת איטליה בגביע העולם עד גיל 20 היא המקום השלישי שהושג בעונת 2017. איטליה הצליחה להעפיל לראשונה לשני גביעי עולם עד גיל 20 ברציפות לאחר שזכתה בקבוצה שלה באליפות אירופה עד גיל 19 בשנת 2018, ולאחר מכן סיימה במקום הרביעי במונדיאל בשנה שלאחר מכן. בכל עונה הקבוצה משתתפת בעיקר בטורנירי ידידות, בהם ניתן גם לבחור שחקנים מעל גיל. נבחרת איטליה עד גיל 20 השתתפה עד 2017 בטורניר ארבע האומות השנתי עם גרמניה, שווייץ ופולין (שהחליפה את אוסטריה). מאז עונת 2017-2018, נבחרת איטליה עד גיל 20 משתתפת בליגת העל השנתית עד גיל 20, שהורחבה לשמונה משתתפים. אתר האינטרנט הרשמי של נבחרת איטליה בכדורגל עד גיל 20 L'Italia Under 20 batte la Top 11 di D